નવાઈની વાત એ છે કે કિયારા જેવી સ્ટાર બ્રાન્ડેડ સ્ટોર્સમાં જઈને શૉપિંગ કરવાનું પસંદ કરતી હોય છે, પણ કિયારાને તો ચાર મિનાર વિસ્તાર નજીક સ્ટ્રીટ શૉપિંગ કરવાની મજા પડી ગઈ. જો કે એણે ચહેરો દુપટ્ટાથી ઢાંકવો પડ્યો તથા આંખ પર ફેન્સી ગૉગલ્સ ઠઠાડવા પડ્યા, કેમ કે ભારત અને નેનૂ પછી એ હૈદરાબાદમાં ખાસ્સી ફેમસ થઈ છે. સ્ટ્રીટ શૉપિંગમાં ખાસ તો એણે આર્ટિફિશિયલ જ્વેલરી ખૂબ ખરીદી. સાથે સાથે રોડસાઈડ ચટાકેદાર વાનગી પણ માણી, જેમ કે ઘેર બનાવેલો આઈસ્ક્રીમ.